คิทตี้ เซ็งประกาศหาแมวหายแต่เจอโรคจิตโทร.ก่อกวน
ลงประกาศตามหาแมวสุดที่รักที่หายไปพร้อมตั้งเงินรางวัลให้ แต่นักแสดงสาวใส คิทตี้-ชิชา อำมาตยกุล ก็ต้องเซ็งสุดๆ เพราะแทนที่จะได้รู้ข่าวคราวแมวตัวโปรด กลับกลายเป็นว่ามีคนโทร.มาก่อกวนพี่เลี้ยงซึ่งเป็นเจ้าของเบอร์โทร.ที่ลงประกาศไว้ พอได้เจอคิทตี้มาร่วมงานบวงสรวงเปิดกล้องซีรีส์ City of Light - The O.C. Thailand ที่ Act Studio ปทุมธานี เลยให้เจ้าตัวเปิดใจถึงเรื่องดังกล่าว พร้อมทั้งถามถึงความสัมพันธ์กับนักร้องนักแสดงหนุ่ม ต้าร์-นาวิน เยาวพลกุล ด้วย,ถามถึงเรื่องต้าร์ไปญี่ปุ่น? อ๋อ พี่ต้าร์ไปแข่งไตรกีฬามาค่ะ มีสปอนเซอร์สนับสนุนให้ไปแข่งกีฬาที่โคจิค่ะ แล้วทริปไปปั่นจักรยานที่ภูเก็ตยังไปอยู่ไหม? พอดีคิทติดเรื่องละครค่ะ เพราะละครของแกรมมี่โกลด์ที่ถ่ายอีกเรื่องนึงคิวมันชนกับวันที่จะไปปั่นค่ะ ตอนนี้ก็รอลุ้นค่ะว่าถ้าเขาเอาเบรกมาให้แล้วเราว่างก็ไปได้ค่ะ ความรักตอนนี้เป็นไงบ้าง? ก็เรื่อยๆ ค่ะ พี่ต้าร์ยังน่ารักเหมือนเดิมค่ะ เรื่องแมวที่หายไปเป็นไงบ้าง? ตอนนี้ยังไม่เจอเลยค่ะ เสียใจมาก ก็มีหลายคนที่เข้าใจผิดว่าพี่ต้าร์เป็นป๋าแล้วจะออกให้ แต่จริงๆ แล้วคิทเป็นคนที่ตั้งเงินรางวัลขึ้นมาเองและตั้งใจจ่ายเองอยู่แล้ว คือมันไปซื้อตัวอื่นแล้วมันไม่เหมือนเดิมค่ะ ไม่ได้จะตั้งเงินรางวัลสูงๆ อะไร แต่เราแค่อยากได้ของเราคืนมา เราก็หวังว่าทำให้หลายๆ คนช่วยมองหาเขามากขึ้นค่ะ เพราะเราเป็นห่วงเขาจริงๆ ถ้าเขาไปอยู่กับใครแล้วดูแลเขาดีก็ไม่มีปัญหา แต่กลัวว่าเขาจะถูกทำร้ายหรือโดนรถชนค่ะ,ตอนนี้มีคนติดต่อมาถึงเรื่องนี้ไหม? มีค่ะ คือแมวของคิทอายุประมาณ 4-5 ขวบ เขาจะโตนิดนึง แต่ที่ติดต่อมาส่วนมากเป็นลูกแมวค่ะ ยังพอมีหวังไหม? คิทคุยกับพี่เก๋-ชลลดา พี่เก๋ก็บอกว่าทางมูลนิธิเดอะวอยซ์ก็เคยเจอเคสหมาแมวที่หายไป 2-3 เดือนถึงจะเจอก็มี เขาก็บอกว่าอย่าหมดหวังนะ วันนึงเราอาจจะเจอเขาก็ได้ค่ะ มีคนโทร.มาก่อกวนไหม? มีค่ะ คือเบอร์ที่คิทให้ไปเป็นเบอร์ของพี่เลี้ยง ก็มีคนโทร.มาพูดจาหยาบคายใส่ แทะโลมพี่เลี้ยงค่ะ ได้ปรึกษาต้าร์เรื่องนี้ไหม? คือเขาไม่ได้โทร.มาหาคิทโดยตรงค่ะ พี่เลี้ยงเป็นคนรับไป เขาก็รับมือได้ดี ก็ปล่อยให้เขาพูดไปเรื่อยๆ ค่ะ จะมีไปแจ้งความไหม? ไม่เป็นไรค่ะ เราไม่ได้ตอบโต้อะไรเขาเลยค่ะ เราก็บอกไปหลายครั้งแล้วว่าไม่ใช่เบอร์ของคิทเองค่ะ ถ้าเขาอยากจะก่อกวนพี่เลี้ยงก็ให้เขาก่อกวนไปดีกว่า เพราะถ้าแจ้งความ ขั้นตอนในการแจ้งความก็เยอะค่ะ รู้สึกแย่ไหมที่เจอแบบนี้? แย่เหมือนกันนะคะ เหมือนประกาศหาแมวก็มีคนฝากร้านค่ะ ก็รู้สึกว่าฝากร้านก็ได้ แต่ช่วยกระจายต่อได้ไหมค่ะ.
ลงประกาศตามหาแมวสุดที่รักที่หายไปพร้อมตั้งเงินรางวัลให้ แต่นักแสดงสาวใส คิทตี้-ชิชา อำมาตยกุล ก็ต้องเซ็งสุดๆ เพราะแทนที่จะได้รู้ข่าวคราวแมวตัวโปรด กลับกลายเป็นว่ามีคนโทร.มาก่อกวน 
คิทตี้,ชิชา อำมาตยกุล,นาวินต้าร์,ต้าร์,นาวิน เยาวพลกุล,ความรัก,ความสัมพันธ์,เซ็ง,แมวหาย,ประกาศ,โรคจิต,โทร,ก่อกวน,ไทยรัฐ,ไทยรัฐออนไลน์,บันเทิงไทยรัฐออนไลน์,ข่าวบันเทิง